фокусирајќи се на намалување на административниот товар и на мерките за малите и средните претпријатија. Сепак, деловните субјекти и понатаму се соочуваат со потешкотии при добивање на лиценци и дозволи - постапката за 'едношалтерски систем' напредува бавно и треба да се прошири на деловни активности, надвор од градежни дозволи. Особено проблем претставуваат пречките при започнување на приватна дејност, бидејќи истите имаат тенденција да го попречат воспоставувањето (увозна замена) на ланци на достава помеѓу технолошки понапредните странски субјекти и домашната приватна економија. Подобрувањата во постапките за излез од пазарот и понатаму се уште повеќе ограничени. Бројот на стечајни постапки и бришења од трговскиот регистар се намали во 2013 година - помеѓу септември 2013 и мај 2014 година истиот беше понизок за над 40 % во споредба со претходната година. И покрај претходните реформи за забрзување на постапките, само 20 % од стечајните постапки се склучени во 2013 година, значително помалку отколку во 2012 година (35 %). Со цел дополнително зајакнување на постапките за излез од пазарот, беше изменето законодавството за да се воведат пократки рокови за стечајните постапки и да се овозможи вон - судско решавање на спорови во случаи на несолвентност.

Во врска со слободните економски зони, домашните компании не уживаат еднакви можности како странските компании во поглед на стимулациите. Условите за добивање на јавна помош целосно се во полза на (поголемите) странски фирми, бидејќи локалните фирми ретко кога можат да ја постигнат потребната големина на инвестиции. Долговите на Владата сè уште претставуваат проблем за ликвидноста на бизнисите и покрај неодамнешните затегнати законски услови. Севкупно, иако започнувањето на бизнис стана за нијанса полесно, потешкотиите во поглед на добивање на дозволи останаа. Постапката за излез од пазарот и понатаму е долга, иако Владата презема одредени реформски чекори во вистинска насока.

#### Правен систем

Владата и понатаму ги спроведува судските реформи насочени кон забрзување на постапките и подобрување на капацитетите, поточно со надградба на системите за информации и електронска достава. На крајот од 2013 година, бројот на случаи кои чекаат да бидат решени е намален за 9 %. Спроведувањето на договори и понатаму останува проблематично за приватни компании, со долги и скапи правни постапки, неефикасни постапки за издавање дозволи и најчесто нееднаква примена на законите. Големината на сивата економија продолжува да ја попречува конкурентноста и развојот на формалниот приватен сектор. Има малку информации на располагање во врска со Акцискиот план за 2013 година на Министерството за труд за намалување на сивата економија и министерот претстави сличен план за 2014 година без јасен доказ за проценка заснована на резултати од претходните мерки.

Деловната активност сè уште е преоптоварена од новото законодавство без доволна јавна консултација. Објавени се само 44,5 % од нацрт - законите во националниот електронски регистар во 2013 година, за разлика од 61,3 % во 2012 година. Севкпуно, правниот систем за функционална пазарна економија во главно е функционален, но во праксата се јавуваат неефикасности заради долгите постапки кои го попречуваат спроведувањето на законите. Честите измени на законите создаваат правна несигурност .

#### Развој на финансискиот сектор

Банкарскиот сектор доминира врз финансискиот систем на земјата, околу 89 % од вкупните ресурси на системот, додека осигурителниот сектор, вклучувајќи ги и капитално - финансираните пензии, изнесува грубо 4 % од вкупните ресурси. Големината на финансиското посредување е важна, со постепено зголемување на соодносот средства - БДП во текот на последните години до околу 80 % до крајот на првиот квартал од 2014 година. Гледајќи на позитивната страна, концентрацијата во банкарскиот сектор до некаде се намали, иако 60 % од вкупните средства сè уште е во сопственост на трите најголеми институции. Банките главно се финансираат од депозити, кои забележаа добра стапка на годишен раст од 7 %во првиот квартал.

Показателите за фискална стабилност се флексибилни. Регулаторниот капитал благо се намали, но сè уште е високо над нивоата кои се бараат според банкарската регулатива и ликвидноста на банките и понатаму останува доволна. Показателите за профитабилност посочуваат на силен учинок, особено во втората половина на 2013 година и понатаму. Квалитетот на кредитните портфолија постепено се подобри од летото 2013 година, но соодносот на нефункционалните кредити наспрема вкупните кредити за нефинансиските субјекти останува покачен, на 11,1 % на крајот од март 2014 година. Сепак, нефункционалните кредити се чини дека не наметнуваат системски ризик и се целосно обезбедени. Растот на кредити за приватниот сектор се зголеми повторно од летото

19